Optimering af opladning – Spirii
Spirii optimerer opladningen med Load management
I eksempelvis boligforeninger og parkeringshuse, er der ofte behov for avanceret belastningsfordeling, som tager højde for forskellige ladehastigheder i elbilerne i samme opladningssystem – og som optimerer ladehastighederne mellem elbilerne med udgangspunkt i forholdet mellem ladestanderens sikring og kabeldimensionering. Herudover kan der være ønsker om dynamisk op- og nedjustering af opladningshastighed på baggrund af eksterne krav fra det lokale elnet.
Med Spirii Load Management optimerer vi opladningen og det kommer alle Spirii-kunder tilgode.
Læs mere om dine fordele med Spirii-Load Management:
Spar på tilslutningsbidrag og installationsomkostninger
Optimér og balancér opladningen
Opladning tilpasses elnet og bygningens strømkapacitet
Load Management kan med fordel benyttes, hvis man har begrænset strømkapacitet til rådighed. Dit ladeudstyr kan registrere antallet af tilsluttede elbiler og fordele den tilgængelige strømkapacitet, så det passer til det, den enkelte elbilmodel kan trække. Load Management er muligt på en enkelt ladestander med to udtag eller mellem flere ladestandere på en lokation.
En installation med to stående ladestandere (to udtag pr. stander) har kun 63A til rådighed fra el-tavlen, svarende til 16A pr. udtag. Hvis to elbiler tilslutter sig for at lade op, vil de hver især oplade med op til 32A. Men i det øjeblik en tredje elbil tilslutter sig, vil elbilerne nu være tre om at dele de 63A, dvs. at de alle tre nu oplader med op til 21A. Hvis en fjerde elbil tilslutter sig, vil de hver især oplade med ca. 16A hver.
Alternativet havde været, uden Load Management, at kun de to første elbiler kunne oplade samtidig – elbil nr. tre og fire ville være nødsaget til at vente på, at de to første elbiler havde opladet færdig. Således muliggør Load Management, at du opnår en bedre udnyttelse af de ampere og de ladestandere, du har til rådighed – og du vil et godt stykke hen ad vejen kunne undgå at skulle investere yderligere i tilkøb af dyrt leveringsomfang for at kunne oplade elbiler på alle dine udtag.
Når du vælger en Spirii Connect servicepakke får du automatisk Load Management med. Aktivering af Load Management funktionaliteten foretages af vores dygtige teknikere i backend systemet i forbindelse med færdiggørelsen af selve installationen.
Får du installeret en enkelt ladestander/ladeboks med to udtag kræver det ikke et fysisk indgreb, men ved installation af to eller flere ladestandere kræves det, at ladestanderne er forbundet med et kommunikationskabel. Dette er uafhængigt af om den enkelte ladestander har separat forsyningskabel og egen sikringsgruppe, eller om der er flere monteret på samme kabel.